Diari Oficial de la Generalitat Valenciana


Sumari del DOGV 3952, del 05-03-2001 (2001/1638)

RESOLUCIÓ de 9 de febrer de 2001, del director general d'Urbanisme i Ordenació Territorial, per la qual s'aprova definitivament la modificació del Pla Parcial SAUI-2 IBM, una vegada esmenades la deficiències a què es refereix l'Acord de la Comissió Territorial d'Urbanisme de València de 21 de desembre de 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1638


Data del document
:   09-02-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Pobla de Vallbona, la
    * pla d'urbanisme

RESOLUCIÓ de 9 de febrer de 2001, del director general d'Urbanisme i Ordenació Territorial, per la qual s'aprova definitivament la modificació del Pla Parcial SAUI-2 IBM, una vegada esmenades la deficiències a què es refereix l'Acord de la Comissió Territorial d'Urbanisme de València de 21 de desembre de 2000. [2001/1638]
  
Havent esmenat les deficiències a què es refereix l'Acord de la Comissió Territorial d'Urbanisme de 21 de desembre de 2000, relatiu a la modificació del Pla Parcial SAUI-2 IBM, i de conformitat amb el que ordena la Resolució del director general d'Urbanisme i Ordenació Territorial de data 9 de febrer de 2001, per la qual es declara definitivament aprovada la dita modificació, es procedeix a la publicació del citat acord:
  
«La Comissió Territorial d'Urbanisme de València, en sessió del dia 21 de desembre de 2000, va adoptar el següent acord:
  
Vist l'expedient remés per l'Ajuntament de Pobla de Vallbona referit a la modificació del Pla Parcial SAU I-2 IBM, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en sessió del dia 4 d'agost de 2000. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 17 d'octubre de 2000. L'expedient complet té entrada en el Registre de la Comissió Territorial d'Urbanisme de València amb data 24 d'octubre de 2000.
  
Segon. El projecte consta de memòria justificativa, plans d'informació i d'ordenació, conveni urbanístic i document refós de les modificacions anteriors que afecten a l'àmbit en qüestió.
  
Tercer. L'objecte de la modificació és alterar la qualificació d'una parcel·la de 6000 m², qualificada d'equipament comunitari públic, per a passar-la a zona terciària d'ús privat, i es canvia, al mateix temps, el disseny de la zona verda que envolta la parcel·la. Per a la citada parcel·la s'estableixen els següents paràmetres:
  
Edificabilitat: 2 m²t/m²s
  
Alçària màxima de cornisa: 10 m
  
Retirada: 5 m façana i 3 m mitgera
  
Ocupació: 100% (excepte retirs).
  
La modificació es justifica en el conveni urbanístic subscrit amb particulars per mitjà del qual es permuta la parcel·la descrita amb una altra situada al c/ del Mercat i c/ de la Senyera, d'uns 1.120 m², amb una edificabilitat de 3 plantes ocupables en un 100%, qualificada en l'actualitat d'ús residencial eixample i classificada com a sòl urbà.
  
En la memòria es justifica que, després de les successives modificacions operades, en l'àmbit del Pla Parcial s'ha incrementat en 46.439 m² la superfície de sòl dotacional, per la qual cosa no es restringiria l'estàndard de qualitat de l'àmbit.
  
Quart. Durant la tramitació de l'expedient s'ha sol·licitat informe a la Direcció General Obres Públiques (Divisió de Carreteres) de la COPUT, que és emés amb data 10 de novembre del 2000 en sentit favorable, si bé recorda que les zones de protecció viària de la CV-35, qualificades de zona verda, no podran tenir cap altre ús que no siga estrictament el citat.
  
La Pobla de Vallbona té el Pla General d'Ordenació Urbana aprovat definitivament per la Comissió Territorial d'Urbanisme amb data 31 de gener de 1995.
  
Cinqué. En l'àmbit en qüestió, amb data abril de 1991, s'aprova per la Comissió Territorial d'Urbanisme de València el Pla Parcial que desenvolupa el sector promogut per IBM. Amb posterioritat, en 1996 i 1997, es produeixen diverses modificacions consistents, bàsicament, en una reordenació d'usos i equipaments.
  
Sisé. La Comissió Informativa de la Comissió Territorial d'Urbanisme de València, en sessió del 19 de desembre del 2000 va emetre informe relatiu al projecte que ens ocupa, complint així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La documentació està completa, a l'efecte del compliment del que preceptua l'article 27 de la LRAU.
  
3. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de quant antecedeix, la Comissió Territorial d'Urbanisme, en sessió del 21 de desembre del 2000 acorda: supeditar l'eficàcia de la modificació Pla Parcial SAU I-2 IBM de la Pobla de Vallbona fins que no s'acredite el compromís de qualificar de públic el terreny que rebrà l'Ajuntament, així com que l'edificabilitat de la parcel·la de 6.000 m² és semblant a la del sector de què té origen.
  
Una vegada esmenats els dits aspectes per l'Ajuntament de la Pobla de Vallbona, procedirà que aquest done compte d'això al president d'aquesta comissió qui queda facultat a l'empara del Decret 137/1990 de 30 de juliol, del Consell de la Generalitat, perquè ordene la publicació de l'acord d'aprovació definitiva en el Butlletí Oficial sense necessitat de nou acord d'aquesta comissió a qui haurà d'informar posteriorment del que s'ha fet.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir del dia següent de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
A la vista de tot allò que s'ha exposat, es considera aprovada definitivament la modificació del Pla Parcial SAUI-2 IBM de Pobla de Vallbona.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.